Diari Oficial de la Generalitat Valenciana


Sumari del DOGV 4256, del 24-05-2002 (2002/5356)

Informació pública del programa d'actuació integrada per al desenvolupament de la unitat d'execució 1 del sector II del polígon industrial Las Atalayas a Chiva-Cheste.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4256

Data del DOGV
:   24-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5356


Organisme emissor
:   Conceval 2000, SL

Tipus de document
:   Anunci

Informació pública del programa d'actuació integrada per al desenvolupament de la unitat d'execució 1 del sector II del polígon industrial Las Atalayas a Chiva-Cheste. [2002/S5356]
  
La mercantil Conceval 2000, SL ha formulat una proposta de programa d'actuació integrada del sector II del polígon industrial Las Atalayas a Chiva'Cheste, a l'empara del que establix l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, (DOGV núm. 2.394, de 24 de novembre de 1994), amb l'objecte de promoure el desenvolupament urbanístic d'esta àrea i possibilitar el seu destí a ús industrial; i que conté la següent documentació:
  
- Programa per al desenvolupament d'actuació integrada.
  
- Document d'homologació modificatiu del Pla General d'Ordenació Urbana.
  
- Estudi d'avaluació d'impacte ambiental.
  
- Pla parcial.
  
- Avantprojecte d'urbanització.
  
En aplicació del que establix en l'article 48.1.C, en relació amb l'article 46.3 ambdós de referència de la llei, procedix a sotmetre l'esmentat programa amb tota la documentació annexa a informació pública per termini de 20 dies hàbils a partir del sendemà de la publicació d'este anunci en el Diari Oficial de la Generalitat Valenciana.
  
Es fa constar que durant este termini els interessats en este procediment podran formular qualsevol al·legacions que els conviga segons dret i, si s'escau, proposicions juridicoeconòmiques; tot això en els termes i condicions de la citada Llei 6/1994, i amb este efecte qualsevol podrà consultar l'expedient depositat en la notaria de la senyora María Teresa Aparicio Colomer, situada al carrer Velázquez, 14, de Chiva (València).
  
Igualment es comunica que qualsevol persona, segons dret, podrà comparéixer en esta notaria per a obtindre acta de protocol·lització del projecte i documents que acompanyen a este, o sol·licitar que se'ls exhibisca esta.
  
L'esmentada documentació, així com l'expedient administratiu, podrà ser consultat en els ajuntaments de Chiva i Cheste, els dies hàbils en horari d'atenció al públic.
  
Les al·legacions respecte del programa que, si s'escau, siguen formulades seran presentades davant el Registre General de l'Ajuntament de Chiva.
  
Així mateix mitjançant este anunci, segons el que establix el paràgraf segon de l'article 48, en relació amb l'article 46, paràgrafs quart i quint de la Llei 6/1994, es comunica als interessats que, el termini de cinc dies hàbils per a presentar les proposicions juridicoeconòmiques, comença el primer dia hàbil de l'acabament del termini de 20 dies anteriorment indicat. Durant este termini podran formular-se les esmentades proposicions en el Registre General de l'Ajuntament de Chiva.
  
Acabat este termini, el primer dia hàbil, excepte si és dissabte, i en este cas s'haurà d'entendre el dia hàbil immediat posterior, tindrà lloc l'acte d'obertura de pliques en l'Ajuntament de Chiva. Durant els 10 dies següents al d'obertura de pliques podran ser objecte de consultes i al·legacions totes les actuacions de l'expedient.